Source: https://www.financnasprava.sk/sk/podnikatelia/dane/spotrebne-dane/spotrebne-dane-elektrina-uhl/informovanie-spd-el-uh-zp
Timestamp: 2020-04-04 22:01:54+00:00

Document:
Informovanie o spotrbnej dani z elektriny, uhlia a zemného plynu - PFS
Spotrebné dane - Elektrina, uhlie a zemný plyn
Informovanie o spotrebnej dani z elektriny, uhlia a zemného plynu
Predmet spotrebnej dane z elektriny, uhlia a zemného plynu
Základ spotrebnej dane z elektriny, uhlia a zemného plynu
Sadzba spotrebnej dane z elektriny, uhlia a zemného plynu
Správa spotrebnej dane z elektriny, uhlia a zemného plynu
V tejto časti sa dozviete o druhu tovaru, s ktorým zákon č. 609/2007 Z. z. [nové okno] spája daňovú povinnosť.
Predmetom spotrebnej dane z elektriny je elektrina.
Elektrinou sa na účely zákona č. 609/2007 Z. z. [nové okno] rozumie elektrina kódu kombinovanej nomenklatúry 2716.
Predmetom spotrebnej dane z uhlia je uhlie.
Uhlím sa na účely zákona č. 609/2007 Z. z. [nové okno] rozumie:
ostatné pevné uhľovodíky kódu kombinovanej nomenklatúry 2706 až 2715ak sú použité, dodané alebo ponúkané na použitie ako pohonná látka alebo palivo na výrobu tepla, okrem tovaru kódu kombinovanej nomenklatúry 2713 20 00, ktorý je predmetom dane podľa zákona č. 98/2004 Z. z. o spotrebnej dani z minerálneho oleja v znení neskorších predpisov bez ohľadu na účel jeho použitia..
Predmetom spotrebnej dane zo zemného plynu je zemný plyn.
Zemným plynom sa na účely zákona č. 609/2007 Z. z. [nové okno] rozumie:
Stlačeným zemným plynom (CNG) sa rozumie zemný plyn stlačený v plniacej stanici kompresorom, ktorý možno použiť ako pohonnú látku, ktorá spĺňa požiadavky podľa technickej normy /STN EN ISO 15403-1 Zemný plyn. Zemný plyn na použitie ako stlačené palivo do vozidiel. Časť 1: Označovanie kvality (38 6177)/ alebo ako palivo.
V tejto časti sa dozviete o množstevnom vyjadrení predmetu spotrebnej dane z elektriny, uhlia a zemného plynu, ktoré sa udáva v príslušných merných jednotkách.
Základom spotrebnej dane z elektriny je množstvo elektriny vyjadrené v megawatthodinách (MWh).
Základom spotrebnej dane z uhlia je množstvo uhlia vyjadrené v tonách (t).
Základom spotrebnej dane zo zemného plynu je množstvo zemného plynu vyjadrené v megawatthodinách (MWh) okrem § 39a ods. 2 zákona č. 609/2007 Z. z. [nové okno].
Základom spotrebnej dane zo stlačeného zemného plynu je množstvo stlačeného zemného plynu vyjadrené v kilogramoch.
V tejto časti sa dozviete o zákonom stanovenej dávke, pomocou ktorej sa zo základu spotrebnej dane vypočíta výška spotrebnej dane.
Sadzba dane na elektrinu je ustanovená vo výške 1,32 eura/MWh.
Sadzba dane na uhlie je ustanovená vo výške 10,62 eura/t.
Sadzba dane na zemný plyn je ustanovená, ak je:
Sadzba dane na stlačený zemný plyn dodaný alebo používaný ako:
V tejto časti sa dozviete, kto vykonáva správu spotrebnej dane z elektriny, uhlia a zemného plynu a čím sa riadi miestna príslušnosť colného úradu.
Správu spotrebnej dane vykonáva colný úrad, ktorého miestna príslušnosť sa riadi u fyzickej osoby miestom jej trvalého pobytu a u právnickej osoby jej sídlom, ak § 7 zákona č. 563/2009 Z. z. alebo zákon č. 530/2011 Z. z. neustanovujú inak.
Kontaktné adresy colných úradov nájdete v časti "Kontakty na úrady".
Váš miestne príslušný colný úrad môžete zistiť pomocou verejne dostupnej služby "Zistenie miestnej príslušnosti k finančnému orgánu".
Na spotrebnej dani z elektriny, uhlia a zemného plynu poznáme nasledovné typy daňových subjektov:
platiteľ dane z elektriny
platiteľ dane z elektriny, ktorá sa použije na nabíjanie elektrického vozidla
platiteľ dane z uhlia
platiteľ dane zo zemného plynu
platiteľ dane zo stlačeného zemného plynu
Viac informácií nájdete v časti "Registrácia, evidencia, zápis".
Povinnosti daňových subjektov týkajúce sa vedenia evidencií upravuje u:
platiteľa dane z elektriny § 14 zákona č. 609/2007 Z. z.,
platiteľ dane z elektriny, ktorá sa použije na nabíjanie elektrického vozidla § 15b ods. 7 zákona č. 609/2007 Z. z.
oprávneného spotrebiteľa elektriny § 15 zákona č. 609/2007 Z. z.,
platiteľa dane z uhlia § 26 zákona č. 609/2007 Z. z.,
oprávneného spotrebiteľa uhlia § 27 zákona č. 609/2007 Z. z.,
platiteľa dane zo zemného plynu § 38 zákona č. 609/2007 Z. z.,
oprávneného spotrebiteľa zemného plynu § 39 zákona č. 609/2007 Z. z.,
platiteľa dane zo stlačeného zemného plynu § 39a zákona č. 609/2007 Z. z.
V tejto časti sa dozviete o povinnosti daňového subjektu pri výkone daňovej kontroly.
Pri výkone daňovej kontroly je osoba povinná strpieť výkon oprávnení colného úradu a colníka podľa zákona č. 609/2007 Z. z. [nové okno], zákona č. 563/2009 Z. z. [nové okno] a zákona č. 35/2019 Z. z. [nové okno]
Skutková podstata správneho deliktu podľa zákona č. 609/2007 Z. z. a výška pokuty za takýto správny delikt je uvedená v § 43 zákona č. 609/2007 Z. z. [nové okno].

References: § 39
 § 7
 § 14
 § 15
 § 15
 § 26
 § 27
 § 38
 § 39
 § 39
 § 43